CELEX: 32022R0671
Language: bg
Date: 2022-02-04 00:00:00
Title: Делегиран регламент (ЕС) 2022/671 на Комисията от 4 февруари 2022 година за допълнение на Регламент (ЕС) 2017/625 на Европейския парламент и на Съвета по отношение на специалните правила за официалния контрол, извършван от компетентните органи, на животни, продукти от животински произход и зародишни продукти, по отношение на последващите действия, които компетентният орган трябва да предприеме в случай на несъответствие с правилата за идентификация и регистрация на говеда, овце и кози или на несъответствие по време на транзит през Съюза на някои говеда, и за отмяна на Регламент (ЕО) № 494/98 на Комисията (текст от значение за ЕИП)

25.4.2022   
               
               
                  BG
               
               
                  Официален вестник на Европейския съюз
               
               
                  L 122/17
               
            
         ДЕЛЕГИРАН РЕГЛАМЕНТ (ЕС) 2022/671 НА КОМИСИЯТА
         от 4 февруари 2022 година
         за допълнение на Регламент (ЕС) 2017/625 на Европейския парламент и на Съвета по отношение на специалните правила за официалния контрол, извършван от компетентните органи, на животни, продукти от животински произход и зародишни продукти, по отношение на последващите действия, които компетентният орган трябва да предприеме в случай на несъответствие с правилата за идентификация и регистрация на говеда, овце и кози или на несъответствие по време на транзит през Съюза на някои говеда, и за отмяна на Регламент (ЕО) № 494/98 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 20, параграф 2, букви а) и в) от него,
         като има предвид, че:
         
                     (1)
                  
                  
                     С Регламент (ЕС) 2017/625 се определят общите правила за официалния контрол, извършван от компетентните органи с цел проверка на спазването на правилата в редица области, включително съответствието с ветеринарно-здравните изисквания. В посочения регламент също така се определят методите и техниките за официален контрол, които включват инспекции на помещенията, животните и стоките, които са под контрола на операторите. Освен това в Регламент (ЕС) 2017/625 се определят възможните действия, които компетентните органи да предприемат в случай на установено несъответствие, наред с другото, с изискванията по отношение на здравеопазването на животните, посочени в член 1, параграф 2, буква г) от същия регламент.
                  
               
                     (2)
                  
                  
                     С Регламент (ЕС) 2016/429 на Европейския парламент и на Съвета (2) се отменят и заменят 39 акта в областта на здравеопазването на животните, считано от 21 април 2021 г. Някои обаче от изискванията в актовете, отменени с Регламент (ЕС) 2016/429 или съгласно него, се отнасят до определени, свързани със здравето на животните специфични особености на официалния контрол и до последващите действия, които да бъдат предприемани в случай на установени несъответствия съгласно Регламент (ЕС) 2017/625, както е посочено в член 138 от него. Поради това тези специални правила за официалния контрол и за последващите действия, които компетентният орган да предприеме в случай на установено несъответствие, следва да бъдат определени в настоящия регламент.
                  
               
                     (3)
                  
                  
                     Специфичните особености на официалния контрол и на последващите действия в случай на установени несъответствия, свързани със здравето на животните, са взаимосвързани. Те се прилагат на последователни етапи от дадена ситуация и много често — по отношение на един и същи вид оператори и животновъдни обекти. Когато са необходими конкретни последващи действия, те следва да се определят заедно с изискванията относно специфичните особености на официалния контрол, свързан със здравето на животните. По този начин се осигурява всеобхватен набор от мерки, с което се дава възможност за по-лесно прилагане и се допринася за цялостното опростяване на правната уредба в тази област.
                  
               
                     (4)
                  
                  
                     За извършването на официален контрол и предприемането на последващи действия в животновъдните обекти, одобрени в съответствие с делегирани регламенти (ЕС) 2019/2035 (3), (ЕС) 2020/686 (4), (ЕС) 2020/688 (5) или (ЕС) 2020/990 (6) на Комисията, са необходими конкретна квалификация и конкретна компетентност в областта на ветеринарната медицина. Официалният контрол в тези одобрени животновъдни обекти включва оценяване и проверка на много разнообразни конкретни данни и информация, свързани с отглежданите в тях животни. Някои от тези данни и информация се получават в резултат на осъществените наблюдения на животните, докато други се събират и записват от операторите, специалистите в областта на здравеопазването на животните, ветеринарните лекари или специалистите в областта на здравеопазването на водните животни. Тези данни и информация може да се отнасят, наред с другото, до физиологичното или патологичното състояние на животните, до епидемиологичните фактори, до резултатите от физически, клинични или посмортални прегледи и от лабораторни изследвания, както и да представляват данни и информация, събрани във връзка с мерките за биологична сигурност в животновъдните обекти и с целесъобразното използване и поддръжката на оборудването и съоръженията.
                  
               
                     (5)
                  
                  
                     Освен това, поради сложността и техническия характер на работата в конкретния сектор на животновъдните обекти за зародишни продукти, от компетентния орган, отговарящ за официалния контрол, се изискват специализирани познания с цел осигуряване на ефикасното и ефективно изпълнение на неговите задължения.
                  
               
                     (6)
                  
                  
                     Поради това е целесъобразно официалният контрол в одобрените животновъдни обекти, в които се отглеждат животни или се борави със зародишни продукти в съответствие с Регламент (ЕС) 2016/429, да се извършва от официални ветеринарни лекари. Правилата за извършване на официалния контрол в тези животновъдни обекти следва да се установят с настоящия регламент.
                  
               
                     (7)
                  
                  
                     Освен това по традиция или поради липса на ветеринарни лекари, компетентни в областта на болестите по водните животни, в някои държави членки съществува отделна професия, наречена „специалисти в областта на здравеопазването на водните животни“. Обикновено тези специалисти не са ветеринарни лекари, но практикуват медицина по отношение на водните животни. Поради това в настоящия регламент следва да бъде зачетено решението на държавите членки, които признават тази професия. В тези случаи официалните специалисти в областта на здравеопазването на водните животни следва да имат право да извършват дейностите, възлагани на официалните ветеринарни лекари, когато те извършват официален контрол в одобрените животновъдни обекти за аквакултура. В съответствие с член 12, параграф 2 от Регламент (ЕС) 2016/429 тези специалисти в областта на здравеопазването на водните животни може да извършват по отношение на водните животни дейностите, възлагани на официалните ветеринарни лекари, при условие че са оправомощени за целта от съответната държава членка в съответствие с националното ѝ право. Този принцип следва да се прилага и в настоящия регламент.
                  
               
                     (8)
                  
                  
                     Особен случай сред животновъдните обекти, одобрени съгласно Регламент (ЕС) 2016/429, са обособените специализирани животновъдни обекти, тъй като често в тях постоянно се отглеждат много разнообразни животински видове и те се обменят с други обособени специализирани животновъдни обекти. За да се гарантира, че този обмен не поражда риск от разпространение между държавите членки или на тяхната територия на болести от списъка или на нововъзникващи болести по животните, важна роля играят изискванията за одобрение и безопасно функциониране на обособените специализирани животновъдни обекти във връзка с поставянето под карантина, изолация и други мерки за биологична сигурност, и мерките за надзор и контрол на болестите, за чието прилагане отговарят ветеринарните лекари на животновъдния обект. Поради това е целесъобразно да се уточни какъв официален контрол следва да се извършва в обособените специализирани животновъдни обекти.
                  
               
                     (9)
                  
                  
                     По отношение на официалния контрол с цел проверка на съответствието с правилата за идентификация и регистрация на говеда, овце и кози, следва да се установят специални критерии, за да се подпомогнат компетентните органи при анализа на риска при подбора на животни и животновъдни обекти, които да бъдат подложени на инспекция. Когато официалният контрол се извършва върху представителна извадка от животни и при този официален контрол бъде установено несъответствие с изискванията за идентификация и регистрация, компетентните органи следва като последващо действие да подложат на инспекция всички животни в този животновъден обект.
                  
               
                     (10)
                  
                  
                     Правилата на Съюза разрешават транзит през територията на Съюза на говеда за разплод и отглеждане, които иначе не отговарят на ветеринарно-здравните изисквания за въвеждане в Съюза, при специални дерогации и условия, установени в делегирани регламенти (ЕС) 2019/2124 (7) и (ЕС) 2020/692 (8) на Комисията. Този транзит следва да не застрашава здравето на животните и общественото здраве в Съюза. Поради това в случай на несъответствие, нередност или по спешност по време на транзита компетентният орган следва да нареди тези животни да бъдат заклани или умъртвени, тъй като това е най-подходящата мярка за опазване на здравето на животните и общественото здраве и за хуманно отношение към животните. В тези случаи компетентният орган следва също така да нареди безопасното унищожаване на получените странични животински продукти в съответствие с Регламент (ЕО) № 1069/2009 на Европейския парламент и на Съвета (9).
                  
               
                     (11)
                  
                  
                     С Регламент (ЕО) № 494/98 на Комисията (10) се определят административните санкции, които се прилагат в случай на установено несъответствие с условията или изискванията за идентификация и регистрация на говеда. Въпросният регламент не е изрично отменен с Делегиран регламент (ЕС) 2019/2035. Освен това определените с Регламент (ЕО) № 494/98 административни санкции са вече излишни с оглед на мерките, определени в член 138, параграф 2 от Регламент (ЕС) 2017/625. С цел гарантиране на правна сигурност и последователност Регламент (ЕО) № 494/98 следва да бъде отменен се отмени с настоящия регламент.
                  
               
                     (12)
                  
                  
                     Правилата, определени в настоящия регламент, следва да се прилагат за Обединеното кралство по отношение на Северна Ирландия в съответствие с член 5, параграф 4 от Протокола за Ирландия/Северна Ирландия към Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, във връзка с приложение 2 към посочения протокол,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Предмет и приложно поле
            
               1.   С настоящия регламент се допълва Регламент (ЕС) 2017/625 по отношение на някои специални правила за официалния контрол, извършван от компетентните органи на държавите членки (11), във връзка с животните, продуктите от животински произход и зародишните продукти с цел проверка на съответствието с ветеринарно-здравните изисквания, посочени в член 1, параграф 2, буква г) от въпросния регламент, и по отношение на определени действия, предприемани при необходимост от компетентните органи вследствие на официалния контрол:
               
                           а)
                        
                        
                           в определени животновъдни обекти, в които се отглеждат животни;
                        
                     
                           б)
                        
                        
                           в определени животновъдни обекти, в които се събират, произвеждат, обработват или съхраняват зародишни продукти.
                        
                     
            
               2.   С настоящия регламент се допълва Регламент (ЕС) 2017/625 по отношение на конкретните действия, предприемани от компетентните органи на държавите членки вследствие на официалния контрол във връзка с определени говеда, които са в режим на транзит.
            
         
         
            Член 2
            Определения
            За целите на настоящия регламент се прилагат следните определения, установени в Регламент (ЕС) 2016/429, Делегиран регламент (ЕС) 2019/2035, Делегиран регламент (ЕС) 2020/686, Делегиран регламент (ЕС) 2020/688, Делегиран регламент (ЕС) 2020/692 и Делегиран регламент (ЕС) 2020/990:
            
                        а)
                     
                     
                        „животновъден обект“ съгласно определението в член 4, точка 27 от Регламент (ЕС) 2016/429;
                     
                  
                        б)
                     
                     
                        „люпилня“ съгласно определението в член 4, точка 47 от Регламент (ЕС) 2016/429;
                     
                  
                        в)
                     
                     
                        „операция по събиране“ съгласно определението в член 4, точка 49 от Регламент (ЕС) 2016/429;
                     
                  
                        г)
                     
                     
                        „събирателен център за кучета, котки и порове“ съгласно определението в член 2, точка 7 от Делегиран регламент (ЕС) 2019/2035;
                     
                  
                        д)
                     
                     
                        „приют за животни“ съгласно определението в член 2, точка 8 от Делегиран регламент (ЕС) 2019/2035;
                     
                  
                        е)
                     
                     
                        „контролен пункт“ съгласно определението в член 2, точка 9 от Делегиран регламент (ЕС) 2019/2035;
                     
                  
                        ж)
                     
                     
                        „изолиран от заобикалящата среда производствен животновъден обект“ съгласно определението в член 2, точка 10 от Делегиран регламент (ЕС) 2019/2035;
                     
                  
                        з)
                     
                     
                        „одобрен обект за карантина“ съгласно определението в член 3, точка 9 от Делегиран регламент (ЕС) 2020/688;
                     
                  
                        и)
                     
                     
                        „обособен специализиран животновъден обект“ съгласно определението в член 4, точка 48 от Регламент (ЕС) 2016/429;
                     
                  
                        й)
                     
                     
                        „одобрен животновъден обект за зародишни продукти“ съгласно определението в член 2, точка 2 от Делегиран регламент (ЕС) 2020/686;
                     
                  
                        к)
                     
                     
                        „одобрен животновъден обект за аквакултура“ съгласно определението в член 2, точка 10 от Делегиран регламент (ЕС) 2020/990;
                     
                  
                        л)
                     
                     
                        „одобрена група животновъдни обекти за аквакултура“ съгласно определението в член 2, точка 11 от Делегиран регламент (ЕС) 2020/990;
                     
                  
                        м)
                     
                     
                        „ветеринарен лекар на животновъдния обект“ съгласно определението в член 2, точка 14 от Делегиран регламент (ЕС) 2019/2035;
                     
                  
                        н)
                     
                     
                        „говедо“ съгласно определението в член 2, точка 5 от Делегиран регламент (ЕС) 2020/692.
                     
                  
         
            Член 3
            Официален контрол в определени одобрени животновъдни обекти
            
               1.   Официалните ветеринарни лекари или — когато става въпрос за одобрените животновъдни обекти за аквакултура и одобрените групи от животновъдни обекти за аквакултура — официалните ветеринарни лекари или официалните специалисти в областта на здравеопазването на водните животни, извършват официален контрол с цел проверка на съответствието с ветеринарно-здравните изисквания, посочени в член 1, параграф 2, буква г) от Регламент (ЕС) 2017/625 и установени в и съгласно Регламент (ЕС) 2016/429, в посочените по-долу видове животновъдни обекти, които са получили одобрение от компетентния орган:
               
                           а)
                        
                        
                           люпилни и животновъдни обекти за отглеждане на домашни птици;
                        
                     
                           б)
                        
                        
                           животновъдни обекти за операции по събиране на копитни животни и домашни птици;
                        
                     
                           в)
                        
                        
                           събирателни центрове за кучета, котки и порове;
                        
                     
                           г)
                        
                        
                           приюти за кучета, котки и порове;
                        
                     
                           д)
                        
                        
                           контролни пунктове;
                        
                     
                           е)
                        
                        
                           изолирани от заобикалящата среда производствени животновъдни обекти за земни пчели;
                        
                     
                           ж)
                        
                        
                           одобрени обекти за карантина;
                        
                     
                           з)
                        
                        
                           обособени специализирани животновъдни обекти;
                        
                     
                           и)
                        
                        
                           одобрени животновъдни обекти за зародишни продукти;
                        
                     
                           й)
                        
                        
                           одобрени животновъдни обекти за аквакултура;
                        
                     
                           к)
                        
                        
                           одобрени групи животновъдни обекти за аквакултура.
                        
                     При официалния контрол, посочен в първа алинея, се проверява по-специално дали операторите, отговарящи за одобрените животновъдни обекти, продължават да отговарят на изискванията по отношение на одобрението на тези животновъдни обекти.
            
            
               2.   Официалният контрол, посочен в параграф 1 от настоящия член, включва инспекциите по член 14, буква б) от Регламент (ЕС) 2017/625, които се извършват в съответствие най-малко с минималните честоти, когато такива честоти са определени в Регламент за изпълнение (ЕС) 2022/160 на Комисията (12).
            
            
               3.   Инспекциите, посочени в параграф 2, може да се съчетаят с:
               
                           а)
                        
                        
                           официалния контрол, посочен в член 9, параграф 3 от Регламент (ЕС) 2017/625;
                        
                     
                           б)
                        
                        
                           други видове официален контрол, извършван с цел проверка на съответствието с изискванията, посочени в член 1, параграф 2 от Регламент (ЕС) 2017/625; или
                        
                     
                           в)
                        
                        
                           други видове официален контрол, инспекции или посещения, предвидени в правилата на Съюза.
                        
                     
         
         
            Член 4
            Специални правила за официалния контрол в обособени специализирани животновъдни обекти за сухоземни животни
            При извършването на официален контрол в обособени специализирани животновъдни обекти за сухоземни животни официалният ветеринарен лекар по-специално:
            
                        а)
                     
                     
                        чрез преглед на дневниците за движението проверява дали животните, въвеждани в дадения обособен специализиран животновъден обект, идват само от друг обособен специализиран животновъден обект, или са поставени под карантина в съответствие с част 9, точка 1 от приложение I към Делегиран регламент (ЕС) 2019/2035;
                     
                  
                        б)
                     
                     
                        проверява дали въз основа на резултатите от клиничните, лабораторните и постморталните прегледи, извършени от ветеринарния лекар на обособения специализиран животновъден обект, е изключено всяко съмнение за болести от списъка или за нововъзникващи болести;
                     
                  
                        в)
                     
                     
                        проверява дали при съмнение за наличие на болести от списъка или на нововъзникващи болести операторът, отговарящ за обособения специализиран животновъден обект, уведомява компетентния орган за това съмнение и така намалява потенциалните рискове от разпространение на тези болести в рамките на обособения специализиран животновъден обект и извън него; и
                     
                  
                        г)
                     
                     
                        подлага на одит дейността на ветеринарния лекар на обособения животновъден обект, както и изпълнението и резултатите от плана за надзор на болести, посочен в част 9, точка 2, буква а) от приложение I към Делегиран регламент (ЕС) 2019/2035, и по-специално проверява дали планът за надзор на болести се преразглежда и актуализира поне веднъж годишно в съответствие с тези изисквания.
                     
                  
         
            Член 5
            Специални правила за официалния контрол, извършван с цел проверка на съответствието с изискванията за идентификация и регистрация на говеда, овце или кози, и за последващите действия при несъответствие с тях
            
               1.   Официалният контрол, извършван с цел проверка на съответствието с изискванията за идентификация и регистрация на говеда, овце или кози, включва инспекциите, посочени в член 14, буква б) от Регламент (ЕС) 2017/625, на говедата, овцете или козите в животновъдните обекти, в които се отглеждат тези животни, които инспекции се извършват в съответствие най-малко с минималната честота, определена в член 6 от Регламент за изпълнение (ЕС) 2022/160.
            
            
               2.   Инспекциите, посочени в параграф 1, може да се съчетаят с:
               
                           а)
                        
                        
                           официалния контрол, посочен в член 9, параграф 3 от Регламент (ЕС) 2017/625;
                        
                     
                           б)
                        
                        
                           друг вид официален контрол, извършван с цел проверка на съответствието с изискванията, посочени в член 1, параграф 2 от Регламент (ЕС) 2017/625; или
                        
                     
                           в)
                        
                        
                           други видове официален контрол, инспекции или посещения, предвидени в правилата на Съюза.
                        
                     
            
               3.   При подбора на животновъдните обекти, които да бъдат инспектирани, в своя анализ на риска в допълнение към критериите, определени в член 9, параграф 1 от Регламент (ЕС) 2017/625, компетентният орган взема предвид следните критерии:
               
                           а)
                        
                        
                           броя животни в даден животновъден обект;
                        
                     
                           б)
                        
                        
                           биологичния вид на животните, които присъстват и са идентифицирани в животновъдния обект;
                        
                     
                           в)
                        
                        
                           значителни промени спрямо броя или биологичния вид на животните в животновъдния обект през последните 5 години; и
                        
                     
                           г)
                        
                        
                           всякакви други относими критерии, определени от неговата държава членка.
                        
                     
            
               4.   При извършването на посочената в параграф 1 инспекция компетентният орган инспектира всички говеда, овце и кози в този животновъден обект.
            
            
               5.   Чрез дерогация от параграф 4, когато броят на подлежащите на инспекция животни в животновъдния обект надхвърля 20, компетентният орган може да реши да инспектира представителна извадка от тези животни, ако броят на инспектираните животни е достатъчен, за да се установят 5 % от случаите на несъответствие при гаранционна вероятност 95 %.
            
            
               6.   Когато посочената в параграф 1 инспекция се извършва върху представителна извадка от животни в даден животновъден обект в съответствие с параграф 5 и при инспекцията се потвърди несъответствие с изискванията относно идентифицирането и регистрирането, компетентният орган инспектира всички останали говеда, овце и кози в животновъдния обект.
            
            
               7.   Чрез дерогация от параграф 6 компетентният орган може да реши да инспектира представителна извадка от животните в този животновъден обект, като следи броят на инспектираните животни да е достатъчен за прогнозирането на несъответствие над 5 % с точност от плюс или минус 2 % при гаранционна вероятност 95 %.
            
         
         
            Член 6
            Последващи действия при несъответствие по време на транзит през Съюза на някои говеда
            Ако бъде установено несъответствие по време на движението — от граничния контролен пункт на въвеждане в Съюза до граничния контролен пункт на напускане на територията на Съюза — на пратки с говеда, които отговарят на специалните ветеринарно-санитарни условия за целите на въвеждането им в Съюза и са в режим на транзит през Съюза съгласно член 176, параграф 1, буква б) от Делегиран регламент (ЕС) 2020/692 във връзка с член 34, параграф 1, буква а) от Делегиран регламент (ЕС) 2019/2124, компетентният орган нарежда клането или умъртвяването на животните и тяхното унищожаване като материал от категория 2, посочен в член 9, буква е), подточка i) от Регламент (ЕО) № 1069/2009.
         
         
            Член 7
            Отмяна
            Регламент (ЕО) № 494/98 се отменя.
         
         
            Член 8
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 4 февруари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 95, 7.4.2017 г., стр. 1.
         
            (2)  Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (ОВ L 84, 31.3.2016 г., стр. 1).
         
            (3)  Делегиран регламент (ЕС) 2019/2035 на Комисията от 28 юни 2019 г. за допълнение на Регламент (ЕС) 2016/429 на Европейския парламент и на Съвета по отношение на правилата за животновъдните обекти, в които се отглеждат сухоземни животни, и за люпилните и за проследимостта на определени отглеждани сухоземни животни и яйца за люпене (ОВ L 314, 5.12.2019 г., стр. 115).
         
            (4)  Делегиран регламент (ЕС) 2020/686 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на одобряването на животновъдни обекти за зародишни продукти и на изискванията за проследимост и ветеринарно-здравните изисквания при движение в рамките на Съюза на зародишни продукти от определени отглеждани сухоземни животни (ОВ L 174, 3.6.2020 г., стр. 1).
         
            (5)  Делегиран регламент (ЕС) 2020/688 на Комисията от 17 декември 2019 г. за допълнение на Регламент (ЕС) 2016/429 на Европейския парламент и на Съвета по отношение на ветеринарно-здравните изисквания във връзка с движението в рамките на Съюза на сухоземни животни и на яйца за люпене (ОВ L 174, 3.6.2020 г., стр. 140).
         
            (6)  Делегиран регламент (ЕС) 2020/990 на Комисията от 28 април 2020 г. за допълнение на Регламент (ЕС) 2016/429 на Европейския парламент и на Съвета по отношение на ветеринарно-здравните изисквания и изискванията за сертифициране във връзка с движението в рамките на Съюза на водни животни и продукти от животински произход от водни животни (ОВ L 221, 10.7.2020 г., стр. 42).
         
            (7)  Делегиран регламент (ЕС) 2019/2124 на Комисията от 10 октомври 2019 г. за допълнение на Регламент (ЕС) 2017/625 на Европейския парламент и на Съвета по отношение на правилата за официалния контрол на пратки животни и стоки в режим на транзит, претоварване и по-нататъшно транспортиране през Съюза и за изменение на регламенти (ЕО) № 798/2008, (ЕО) № 1251/2008, (ЕО) № 119/2009, (ЕС) № 206/2010, (ЕС) № 605/2010, (ЕС) № 142/2011, (ЕС) № 28/2012 на Комисията, Регламент за изпълнение (ЕС) 2016/759 на Комисията и Решение 2007/777/ЕО на Комисията (ОВ L 321, 12.12.2019 г., стр. 73).
         
            (8)  Делегиран регламент (ЕС) 2020/692 на Комисията от 30 януари 2020 г. за допълнение на Регламент (ЕС) 2016/429 на Европейския парламент и на Съвета по отношение на правилата за въвеждането в Съюза на пратки с някои животни, зародишни продукти и продукти от животински произход и за движението им и боравенето с тях след въвеждане (ОВ L 174, 3.6.2020 г., стр. 379).
         
            (9)  Регламент (ЕО) № 1069/2009 на Европейския парламент и на Съвета от 21 октомври 2009 г. за установяване на здравни правила относно странични животински продукти и производни продукти, непредназначени за консумация от човека, и за отмяна на Регламент (ЕО) № 1774/2002 (ОВ L 300, 14.11.2009 г., стр. 1).
         
            (10)  Регламент (ЕО) № 494/98 на Комисията от 27 февруари 1998 г. относно определяне на подробни правила за прилагането на Регламент (ЕО) № 820/97 на Съвета относно прилагането на минимални административни санкции в рамките на системата за идентифициране и регистриране на едрия рогат добитък (ОВ L 60, 28.2.1998 г., стр. 78).
         
            (11)  В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящия регламент позоваванията на държавите членки включват Обединеното кралство по отношение на Северна Ирландия.
         
            (12)  Регламент за изпълнение (ЕС) 2022/160 на Комисията от 4 февруари 2022 г. за определяне на еднаква минимална честота на някои видове официален контрол, извършван с цел проверка на съответствието с ветеринарно-здравните изисквания на Съюза съгласно Регламент (ЕС) 2017/625 на Европейския парламент и на Съвета, и за отмяна на регламенти (ЕО) № 1082/2003 и (ЕО) № 1505/2006 (ОВ L 26, 7.2.2022 г., стр. 11.)